Kristinn Rúnar Kristinsson , nemi í fjölmiðlafræði við Háskólann á Akureyri , starfsmaður í Mathofinu og fyrirlesari , gaf út bókina Maníuraunir í fyrra . Á Klikkuð menning , hátíð á vegum Geðhjálpar , sem haldin var í lok september , hélt Kristinn Rúnar uppistand , fyrsta maníuuppistandið á Íslandi , en líklega ekki það síðasta . Þar kemur meðal annars fram að hann var með snuð til sex ára aldurs , en Kristinn Rúnar er á leið í kjálkaskurðaðgerð á næsta ári , sem er líklega afleiðing langrar snuðanotkunar . „ Mamma fékk smá sting í hjartað við að heyra þetta , en það er allt í lagi hún er að borga þetta úr eigin vasaa , “ segir Kristinn Rúnar en bætir þó við að hann fái 95% endurgreitt þar sem tilvik hans er það alvarlegt . Þetta og margt fleira kemur fram í uppistandi Kristins Rúnars sem má horfa á hér fyrir neðan .